Aalborg Stiftstidende, 1837-10-28
J den Berlingske Tidende læses et Fragment af et Brev hvori Dhrr. Pastorer Jørgensens og Gads Taler ved Hages Grav omtales paa følgende Maade: Jeg tilstaaer, at den første behagede mig bedst, jeg tilstaae, ogsaa, at jeg slet ikke vilde havt noget videre at sige enten om dem, eller paa dem, naar jeg kun havde havt Lov til at troe, at de vare holdne af to unge ugeistlige Mænd, saadanne som den nærværende Tid danner og opfostrer dem. Saa vilde jeg have indseet Nødvendigheden af, at Talerne ikke kunde falde anderledes ud, og tænkt med Tyskeren: Ein jeder Vogel singt wie ihm der Schnabel gewachsen ist. Men Du kjender min Smag, og Du vil finde det rimeligt, at jeg i disse forresten vistnok velmeente Taler af geistlige Mænd, bittert maatte savne det egentlige Geistlige, det, som efter mit Tykke burde have caracteriseret dem som Taler, holdne af Lærere i den christelige Religion. Jdet jeg tog de trykte Taler i Haanden, og i Tankerne saae Præsterne træde frem, for at oplade Munden ved denne Leilighed, ventede jeg naturligviis, og det med en forhøiet Deeltagelse, engang at høre den christelige Kirke igjennem sine Ordførere at udtale sig om Gienstande, om hvilke jeg nu i Bladene og andensteds havde hørt saa mangfoldige Stemmer, jeg ventede at høre den vakkre Afdødes Livsmaal betragtet fra det høieste Standpunct, i Christendommens Lys, med guddommelige Øine, om jeg saa tør sige; men Du veed, hvor sørgeligt jeg blev skuffet i min Forventning. Jeg vil nu ikke tale om, at jeg ganske savner visse i mine Øine temmelig væsentlige Stykker ved en christelig Ligtale. Jeg veed sandelig ikke Andet, end at Hage var baade en dygtig og en retskaffen Mand; men dette veed jeg, at han, ligesom vi Andre, var en arm til Naade trængende Synder, at ogsaa han var et ufuldkomment Væsen, der nødvendigt maatte feile i mange Stykker, og at han, om han nu er i Himmelen, hvilket vi ville haabe af den guddommelige Barmhiertighed, ikke har sine borgerlige og videnskabelige Fortrin at takke derfor; men ene ham, som døde for os Alle. Derfor stødte det mig rigtignok, ikke at høre et eneste Suk til Gud om Naade for den arme Sjæl; men uden videre at see den canoniseret paa Grund af sine Dyder, Og Frelseren, uden Hvem vi Alle, baade de Levende og de Døde, skulde være de allerelendigste Skabninger i Verden; jo Ham have de kjære Talere rigtignok slet ikke værdiget at nævne Dog, jeg vilde have fundet mig i disse Savn, naar jeg saa havde seet denne ypperlige Leilighed til at sige et godt Ord rette Tid rigtig benyttet. J den lukte Kiste laae Støvet af en Mand, som med ungdommelig Begeistring og sielden Dygtighed opoffrede sine Kræfter til at løse Nutidens store Opgave: en almindelig Forbedring i Menneskehedens jordiske Vilkaar. Omkring Kisten stod en Skare af yngre og ældre Mænd, som meer eller mindre deelte den Afdødes Tanker Det var, som man nu siger, et frisindet Auditorium; men dette Auditorium har hos os aldrig Leilighed til at høre andre Dommere over sin Stræben, end sig selv, sit Scho, og nu og da en partisk og forblindet Modstander. Troer Du nu ikke, at dette kunde have været lærerigt, baade for hiin Forsamling og for os Andre, som nu læse Talerne, om vor moderne Frifindethed engang var bleven bedømt fra det religiøse Stand, punct - var bleven bedømt efter Guds Ord, af Gud selv, som den eneste aldeles upartiske, uhildede og uforblindede Fornuft, Kunde det ikke have været en gavnlig Opmuntring, for os at høre, hvormeget Christendommen, denne Sandhedens Frihedens og Oprigtighedens Religion, dog Gud skee Tak kan billige i vor Tids fornemste Jdrætter, Kunde det ikke for Mange være en nyttig Advarsel at høre, hvad Christendommen, som ogsaa er Kjærlighedens, billighedens og Sindighedens Religion, maa laste ved disse Jdrætter, Tusinde Ting af dette Slags, synes mig, havde her været at sige, og jeg beklager meget, at ingen af de kjære geistlige Talere har betragtet Sagen fra denne Side, og at deres Anditorium atter kun hørte - sit eget Scho. Under Titel af Jyllandsposten, agte dhrr. Propr. C.G. Clausen og C. v. Halling at udgive et Ugeblad, der skal meddele indenlandske Nyheder og Underretning om offentlige Foranstaltninger af almindelig Interesse. Bladet vil blive trykt med smaa Tyver i samme Format som Kjøbenhavnsposten og koster 1 Rbd. Qvartalet. Det hedder i Indbydelsen: